S-4842/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 5. september 2023, á hendur R-kk-þgf S-kk-þgf, kt. [...], [...]Reykjavík, fyrir eftirtalin umferðarlagabrot með því að hafa:

1. Þriðjudaginn 4. apríl 2023, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist flualprazolam 23 ng/ml og tetrahýdrókannabínól 9,9 ng/ml) um Vesturlandsveg við Olís í Reykjavík, þar sem lögregla stöðvaði aksturinn.

2. Fimmtudaginn 27. apríl 2023, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 20 ng/ml og tetrahýdrókannabínól 9,0 ng/ml) um Tindaflöt á Akranesi, þar sem lögregla stöðvaði aksturinn.

Telst háttsemi ákærða í báðum liðum varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 18. september 2023, á ákærði nokkurn sakaferil að baki. Ákærði gekkst undir greiðslu sektar með lögreglustjórasátt [...] 2010, meðal annars fyrir akstur undir áhrifum ávana- og fíkniefna, og var auk þess sviptur ökuréttindum í 12 mánuði. Með dómi Héraðsdóms Vesturlands[...]2 011 gekkst ákærði undir greiðslu sektar meðal annars fyrir akstur undir áhrifum ávana- og fíkniefna, auk þess sem hann var sviptur ökuréttindum í 6 mánuði, en sáttin var hegningarauki við lögreglustjórasáttina frá [...] 2010. Þá gekkst hann undir greiðslu sektar með lögreglustjórasátt [...]2014, meðal annars fyrir akstur undir áhrifum ávana- og fíkniefna. Með dómi Héraðsdóms Rey kjavíkur[...]2015 var ákærði dæmdur í 4 mánaða fangelsi, meðal annars fyrir akstur undir áhrifum ávana- og fíkniefna og var sviptur ökuréttindum ævilangt. Með dómi Héraðsdóms Vesturlands [...]2015 var ákærði dæmdur í 2 mánaða fangelsi, meðal annars fyrir akstur undir áhrifum ávana- og fíkniefna og akstur sviptur ökuréttindum. Með dómi Héraðsdóms Suðurlands [...]2017 var ákærði dæmdur í 5 mánaða fangelsi, meðal annars fyrir akstur undir áhrifum ávana- og fíkniefna og akstur sviptur ökuréttindum. Var ævilöng svipting ökuréttar jafnframt áréttuð. Ákærði var dæmdur í 6 mánaða fangelsi með dómi Héraðsdóms Austurlands [...] 2017 fyrir akstur undir áhrifum ávana- og fíkniefna og akstur sviptur ökuréttindum, auk þess sem ævilöng svipting ökuréttinda var áréttuð. Loks var ákærði dæmdur í 12 mánaða fangelsi með dómi Héraðsdóms Reykjavíkur [...] 2019, meðal annars fyrir akstur undir áhrifum ávana- og fíkniefna og akstur svipt ökuréttindum, auk þess sem ævilöng svipting ökuréttinda var áréttuð. Að öðru leyti kemur sakaferill ákærða ekki til skoðunar.

Við ákvörðun refsingar í máli þessu verður því lagt til grundvallar að ákærði hafi með brotum sínum í áttunda sinn, innan ítrekunartíma í skilningi 71. gr. almennra hegningarlaga, ekið undir áhrifum ávana- og fíkniefna og í fimmta sinn ekið sviptur ökuréttindum.

Undir meðferð málsins játaði ákærði brot sín skýlaust. Horfir það honum til málsbóta, sbr. 8. tölul. 1. mgr. 70. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 13 mánaðafangelsi.

Með vísan til sakaferils ákærða þykir ekki efni til að skilorðsbinda refsinguna.

Með vísan til lagaákvæða í ákæru er ævilöng svipting ökuréttinda áréttuð frá uppkvaðningu dómsins að telja.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 150.660 krónur að meðtöldum virðisaukaskatti, og 365.241 krónur í annan sakarkostnað.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

B-kvk-nf K-kvk-nf aðstoðarmaður dómara kveður upp þennan dóm.

Dómsorð :

Ákærði, R-kk-nf S-kk-nf, sæti fangelsi í 13 mánuði.

Áréttuð er ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 150.660 krónur að meðtöldum virðisaukaskatti, og 365.241 krónurí annan sakarkostnað.

B-kvk-nf K-kvk-nf